Kalvarija omavalitsus

Kalvarija omavalitsus (leedu keeles Kalvarijos savivaldybė) on 1. järgu haldusüksus endise Marijampolė maakonna aladel Leedus. 

Omavalitsuses on 4 haldusüksust, selle pindala on 441 km2 ja elanike arv oli 2014. aastal 11 635 inimest.

Omavalitsus moodustati 1999. aastal ja see koosneb järgmistest valdadest: Akmenynai, Kalvarija, Liubavase ja Sangrūda vald. 

pisi|tühi|Kalvarija omavalitsuse haldusüksused

Suurim asula on halduskeskus Kalvarija (4377 inimest). 2011. aasta seisuga olid elanikest 98,29% leedulased, 0,71% venelased, 0,19% poolakad, 0,09% ukrainlased ja 0,69% oli teistest rahvustest.

Omavalitsuse suurim jõgi on Šešupė; teine tähtsam jõgi on selle lisajõgi Kirsna. Suurim järv on Orija. Omavalitsus asub Sūduva kõrgustikul, kõrgeim koht asub Aištišiai küla lähistel ja ulatub 146,1 meetrit üle merepinna.

Kalvarija omavalitsuse territooriumit läbib Via Baltica.

 Viited 

Välislingid

 Kalvarija omavalitsuse koduleht

Kategooria:Marijampolė maakonna omavalitsused